Document ID: /roh_data/filtered/fineweb-2-filterrobots_roh.jsonl.gz/30451

En tut il mund ha bunamain mintga 10avla persuna depressiuns ubain grondas temas. Tenor l'organisaziun mundiala da la sanadad WHO vala la paina d’investir en l'agid per persunas cun problems psichics. E quai era economicamain.
Il dumber dals pertutgads è s'augmentà ferm ils ultims decennis. E quai chaschuna a l'economia globala mintg'onn custs dad in billiun francs. In dollar investì per gidar persunas cun depressiuns e temas porta in niz da 4 dollars. Quai en furma dad ina meglra sanadad ed ina meglra prestaziun da lavur.